**ZAPISNIK SA 14. SJEDNICE GOSPODARSKOG VIJEĆA GRADA PLETERNICE**

**Datum održavanja:** 21.12.2022.

**Vrijeme**: 10:00-13:00

**Mjesto održavanja**: Interpretacijski centar Terra Panonica

**Prisutni**: članovi gospodarskog vijeća, prema potpisnoj listi u prilogu, županica Požeško-slavonske županije, gđa Antonija Jozić, gradonačelnica grada Pleternice, gđa Marija Šarić, zamjenik gradonačelnice gdin Domagoj Katić, gospodarstvenici s područja Grada Pleternice

**Tijek:**

Sjednicu, tj. prigodni susret gospodarstvenika na koncu poslovne godine otvorila je Marija Šarić, predsjednica Gospodarskog vijeća te pozdravila prisutne, posebno članove Gospodarskog vijeća.

Prezentirani su projekti Grada Pleternice i potpore poduzetništvu te usporedni broj poduzetnika/obrtnika u 2022. u odnosu na 2021. Ako usporedimo trgovačka društva, vidljiv je porast za 11%, a obrtnike porast od 5%.

Također su prezentirane mogućnosti koje donose natječaji financirani bespovratnim sredstvima EU, gdje sredstva moraju imati naglasak na digitalni i zeleni razvoj. Osim navedenog, istaknuta je potpora za Panonsku Hrvatsku koja je povećana za 25% u odnosu na prethodno razdoblje. Svim gospodarstvenicima ponuđena je podrška Poduzetničkog centra Pleternica koji je osnovan upravno s ciljem da postane potporni stup razvoju gospodarstva. U narednom razdoblju očekuju nas natječaji iz Operativnog programa, Plan industrijske tranzicije panonske Hrvatske te Nacionalni plan oporavka i otpornosti.

Na kraju je održan potpis ugovora za poduzetnike i obrtnike. Ukupno prijavljena ulaganja poduzetnika i poljoprivrednika u 2022. iznosila su više od 4 milijuna kuna:

* MSP odobreno 55 od 60 projekata
* OPG-i odobreno 62/72 projekta.

Sjednica Gospodarskog vijeća završila je u 13:00 prigodnim druženjem prisutnih.